„Маседониън“ напуска Мадейра на 22 октомври 1812 година. Сутринта на 25 октомври среща фрегатата „Юнайтид Стейтс“ на Съединените щати, с които Великобритания от юни същата година е във война. „Юнайтид Стейтс“ е под командването на Стивън Дикейтър и е тежка фрегата с 44 оръдия общо 864 фунта срещу 528-те на „Маседониън“. „Юнайтид Стейтс“ се обръща по вятъра и кара „Маседониън“ да я преследва. След приближаването на двата кораба, за няколко минути тежкият огън от 24-фунтовите оръдия на „Юнайтид Стейтс“ свалят и трите мачти на „Маседониън“ и продупчват корпуса. След това „Юнайтид Стейтс“ временно се отдалечава и оставя Кардън и Хоуп да осмислят положението. При повторното приближаване, Кардън сваля знамето си и така „Маседониън“ става вторият британски кораб, който се предава на американците по време на войната.